CELEX: 
Language: el
Date: 1994-08-17 00:00:00
Title: Απόφαση του Συμβουλίου της 17ης Ιουνίου 1994 που εξουσιοδοτεί την Ευρωπαϊκή Κοινότητα και την Ευρωπαϊκή Κοινότητα Ατομικής Ενέργειας να υπογράψουν και να συνάψουν τη σύμβαση σχετικά με το καταστατικό των ευρωπαϊκών σχολείων

Avis juridique important

|

31994D0557

94/557/ΕΚ, Ευρατόμ: Απόφαση του Συμβουλίου της 17ης Ιουνίου 1994 που εξουσιοδοτεί την Ευρωπαϊκή Κοινότητα και την Ευρωπαϊκή Κοινότητα Ατομικής Ενέργειας να υπογράψουν και να συνάψουν τη σύμβαση σχετικά με το καταστατικό των ευρωπαϊκών σχολείων  

Επίσημη Εφημερίδα αριθ. L 212 της 17/08/1994 σ. 0001 - 0002 Φινλανδική ειδική έκδοση: Κεφάλαιο 16 τόμος 2 σ. 0081  Σουηδική ειδική έκδοση: Κεφάλαιο 16 τόμος 2 σ. 0081 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 17ης Ιουνίου 1994 που εξουσιοδοτεί την Ευρωπαϊκή Κοινότητα και την Ευρωπαϊκή Κοινότητα Ατομικής Ενέργειας να υπογράψουν και να συνάψουν τη σύμβαση σχετικά με το καταστατικό των ευρωπαϊκών σχολείων (94/557/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 235,  τη συνθήκη περί ιδρύσεως της Ευρωπαϊκής Κοινότητας Ατομικής Ενέργειας, και ιδίως το άρθρο 203,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι οι Ευρωπαϊκές Κοινότητες μεριμνούν για τη διασφάλιση της από κοινού εκπαίδευσης των παιδιών του προσωπικού τους στα ευρωπαϊκά σχολεία με στόχο την ομαλή λειτουργία των κοινοτικών οργάνων και τη διευκόλυνση της επίτευξης του έργου τους- ότι, για το  σκοπό αυτό, τα ιδρυτικά κράτη μέλη υπέγραψαν στις 12 Απριλίου 1957 τη σύμβαση σχετικά με το καταστατικό των ευρωπαϊκών σχολείων- ότι για την αποτελεσματικότερη λειτουργία των σχολείων και την καλύτερη αναγνώριση του ρόλου που διαδραματίζουν οι Κοινότητες σ' αυτά, το Συμβούλιο και οι υπουργοί Παιδείας, συνελθόντες στα πλαίσια του Συμβουλίου, ζήτησαν στις 31 Μαΐου 1990, την  κατάρτιση νέας σύμβασης για τα ευρωπαϊκά σχολεία- ότι η συμμετοχή των Κοινοτήτων στην εφαρμογή της σύμβασης αυτής είναι αναγκαία για την επίτευξη των στόχων της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας- ότι η Ευρωπαϊκή Κοινότητα και η Ευρωπαϊκή Κοινότητα Ατομικής Ενέργειας θα συμμετάσχουν στην εφαρμογή της σύμβασης ασκώντας τις αρμοδιότητες που απορρέουν από τους κανόνες που θεσπίζει η σύμβαση και οι μελλοντικές πράξεις που τυχόν θα θεσπισθούν σύμφωνα  με τους όρους της σύμβασης- ότι είναι αναγκαίο, κατά συνέπεια, να συνάψουν οι Ευρωπαϊκές Κοινότητας την εν λόγω σύμβαση- ότι οι μόνες εξουσίες δράσης που είναι διαθέσιμες για τη θέσπιση της παρούσας απόφασης είναι οι εξουσίες που προβλέπονται στο άρθρο 235 της συνθήκης για την ίδρυση της Ευρωπαϊκής Κοινότητας και στο άρθρο 203 της συνθήκης για την ίδρυση της Ευρωπαϊκής  Κοινότητας Ατομικής Ενέργειας,  ΑΠΟΦΑΣΙΖΕΙ:   Άρθρο 1  Η σύμβαση σχετικά με το καταστατικό των ευρωπαϊκών σχολείων εγκρίνεται εξ ονόματος της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας.  Το κείμενο της σύμβασης επισυνάπτεται στην παρούσα απόφαση.   Άρθρο 2  Ο Πρόεδρος του Συμβουλίου εξουσιοδοτείται με την παρούσα απόφαση να ορίσει το πρόσωπο ή τα πρόσωπα που είναι αρμόδια να υπογράψουν τη σύμβαση, δεσμεύοντας την Ευρωπαϊκή Κοινότητα και την Ευρωπαϊκή Κοινότητα Ατομικής Ενέργειας, και να ορίσει το  πρόσωπο, το οποίο θα προβεί στην κατάθεση της πράξης έγκρισης σύμφωνα με το άρθρο 33 της σύμβασης.  Λουξεμβούργο, 17 Ιουνίου 1994.  Για το Συμβούλιο Ο Πρόεδρος Θ. ΜΙΚΡΟΥΤΣΙΚΟΣ  (1) ΕΕ αριθ. C 93 της 2. 4. 1993, σ. 1.(2) ΕΕ αριθ. C 128 της 9. 5. 1994.